# data[].attributes.headline
מי יפה לשיר ממך

# data[].attributes.subject
מי יפה לשיר ממך

# data[].attributes.body
שושנה שושנה.

השם שלך הוא את . את הוא שמך.

החיוך שלך כולו אהבה

העיניים שלך אושר עד

וכל יום את אתנו שעה שעה שעה

יוצקת בנו געגועים מלוא הלב

עכשיו חסר קורטוב של אהבה בעולם

שמרי עלינו כפי שעשית כל החיים

אוהבים אותך כולנו

מאתנו סמדר ויוני

# data[].attributes.attachment_link.title
מכל פרחי מור בגן  יהורם גאון

# data[].attributes.headline
אני בכלל לא מעכלת שאת 

# data[].attributes.body
אני בכלל לא מעכלת שאת לא בעולם הזה. מבחינתי אני מרגישה שאת קיימת לגמרי ופשוט לא ראיתי אותך הרבה זמן. אני גדלתי עם הנוכחות שלך בבית שנבעה משיחת טלפון שבועית אחת לפחות שלך עם אמא שלי כל שבוע. הטונציה שלך שואלת את אמא שלי בתחילת כל שיחה, "מה נשמע?" חרוטה לי בראש. אני זוכרת איך התארחתי אצלכם כשהייתי קטנה. זוכרת איך אירחת אותנו בכל אזכרה כמעט מדי שנה לסבא פנחס. זוכרת איזה בשלנית היית ומלאת דאגה ונתינה לבעלך ובנותייך. והזכרון מהשנים האחרונות החזק ביותר הוא השמחה העצומה שהייתה לך בחינה שלי ובחתונה שלי. הייתה לך שמחה מיוחדת, פשוט קרנת ורק רצית לרקוד איתי, איתנו. שמחת מכל הלב בשמחתי. אף פעם לא ראיתי אותך שמחה ככה באירוע. יפית מספרת שממש משכת אותה ואת שאר הבנות לבוא לרקוד ולשמח אותי בתור כלה. זיכיתי שגם הכנת לי את החינה עצמה. תודה לך על כל הטוב שהבאת לעולם שלנו. תודה על כל השמחה ששמחת איתי. תודה שבאת לשבת חתן שלי. תודה אהובה על הכל. זיכיתי לחלום עלייך כבר פעמיים השנה. אוהבת אותך שושנה. את בלב שלי תמיד. אני מחבקת אותך ושולחת לך אהבה לאיפה שאת נמצאת. ממני קרין.

# data[].attributes.headline
מה אכתוב ומה אומר על אמא כ"כ יקרה ואהובה שחסרה כ"כ....

# data[].attributes.subject
מה אכתוב ומה אומר על אמא כ"כ יקרה ואהובה שחסרה כ"כ....

# data[].attributes.body
היית לכולם אור. תמיד עם חיוך. תמיד עם רצון לעזור. עשית תמיד למען המשפחה וגם למען כולם. גדלנו בבית שתמיד היה מלא באורחים. כולם אהבו לבוא ולהתארח ולהנות מהחיוך שלך ומהשפע של האוכל הטעים שהיית מכינה. היית אשת חיל במלוא מובן המילה. גידלת אותנו לתפארת. לימדת אותנו בפשטות מהי נתינה ועד כמה חשובה המשפחה.
ועכשיו כשאת איננה, את חסרה נורא...
מקווה שאת נחה במקום טוב למעלה ותתפללי ותשמרי עלינו כמו שתמיד ידעת לעשות.
אוהבת ומתגעגעת המון

# data[].attributes.headline
שושנה, אחותי האהובה וה

# data[].attributes.body
שושנה, אחותי האהובה והיקרה

מתגעגעת אלייך המון

שרה.

# data[].attributes.attachment_link.authors[].name
קורל מרציאנו

# data[].attributes.attachment_link.title
אייל גולן הגעגוע

# data[].attributes.body
שנה עברה וקשה לנו לעכל את לכתך

לפעמים עומד לנו על הלשון לשאול את אמא מה שלום דודה שושנה

אנחנו מתגעגעים המון

את החוויות בתור ילדים שחווינו אצלך ואצל דוד גבי היקר שיחיה ניקח איתנו כל חיינו

שבתות חגים רצנו השתוללנו לעיתים גם שברנו ואת תמיד באהבה היית מקבלת נתת לנו פשוט להרגיש בבית .

אז אנחנו רוצים להגיד לך תודה על אירוח מושלם על הסבלנות על אהבה ועל הנתינה על האוכל הטעים על היד הרחבה ..

היית פשוט מדהימה ❤️

תודה 🙏🙏🙏🙏

# data[].attributes.body
אני לא מעכלת שאת לא כאן איתי

אני לא מבינה איך יכול להיות שכבר שנה לא ראיתי אותך דיברתי איתך חיבקתי אותך

כל כך מתגעגעת פשוט לשבת ולדבר איתך להתייעץ איתך ולשמוע את דעתך.

מתפללת שכבר יבוא המשיח ותחזרי אלינו

אני בטוחה שאת משגיחה ושומרת עלי

אוהבת מלא וניפגש בקרוב

תמר

# data[].attributes.headline
אמא שלי האהובה

# data[].attributes.subject
אמא שלי האהובה

# data[].attributes.body
עברה שנה מאז שעזבת אותנו, אבל הלב שלי עדיין כואב כל כך.

תמיד היית שם עבור כולם. כל אחד מהמשפחה ידע שהוא יכול לפנות אלייך ושתהיי שם כדי לעזור, לדאוג, להקשיב. היית אמא דואגת ומסורה, ואדם שכל כך הרבה אנשים מצאו בו בית חם. היית תמיד שם כדי לשמור על הנכדים, לדאוג להם, לשחק איתם ולחבק אותם.

היית בשלנית נהדרת – כל חתן היה זוכה לאוכל שמותאם בדיוק לטעמים שלו ולעדה שלו ( ואם את לא מכירה את לומדת) והכל תמיד בפשטות עם חיוך ואהבה גדולה.

אבל לא רק במטבח היית מושלמת. היית חרוצה בצורה בלתי רגילה, תמיד עסוקה בעשייה, לא נחה לרגע. עם כל העשייה שלך, תמיד היית חייכנית, תמיד עם שמחה ואור, גם בימים הקשים.

כל יום היית מתקשרת ומוודאת שאנחנו בסדר, תמיד מתעניינת איך אנחנו, מה שלומנו, דואגת לנו יותר מכל דבר אחר.

אמא, אני בטוחה שטוב לך שם למעלה ושכל מעשייך הטובים עומדים לזכותך.

מתגעגעת ואוהבת מלא.

ריקי

# data[].attributes.headline
סבתושלי!!כמה שא

# data[].attributes.body
סבתושלי!!

כמה שאת חסרה לי! לנו! החיוך והרוגע שלך תמיד ילווה אותי!

הגעגוע והכאב הוא שלנו.. בטוחה שאת במקום נוח, שליו וטוב!

זכיתי ללמוד ממך המון על נתינה, אהבה, ענווה.. עדיין לומדת מסיפורים מדהימים על האדם הטוב שהיית!

תודה על הדאגה האינסופית לכל נכד ונכד. שלא יחסר וכולם יהיו מרוצים!

אוהבת אותך סבתא! את תמיד איתי בלב!

# data[].attributes.body
לא לחינם, בחר שלמה המלך, החכם באדם, לדמות את כנסת ישראל לשושנה. פרח נדיר ביופיו המעניק לסביבתו ריח וצבע ומרחיב את הנשמה. כשושנה הרעפת נתינה, חמימות אין קץ אהבה ואחוה, הכנסת אורחים ומאור פנים. חלפה שנה מלכתה של השושנה, רעיה נאמנה, תורת חסד על לשונה, מודל לחיקוי לאהבה ונתינה, רבות בנות עשו חיל, ואת שושנה, עלית על כולנה. ננצור אותך בליבנו תמיד.

# data[].attributes.body
"כאילו מעפר פורחת שושנה...".

שושנה שלנו, בימים כל כך קשים ורוויי דמים ומלחמות, כשהמציאות היא מציאות של "כל דאלים גבר", כשהעם כולו אבל ומכוסה עפר, אי אפשר שלא לזכור ולהוקיר את השושנה.

השושנה שהתברכנו בה. את.

ברוחב ליבך, בחום חיבוקך ובעינייך הטובות שתמיד ביקשו להן רק את קרבתנו וטובתנו.

בשמחת החיים שלך, במסירות הנפש שלך ובידייך המקבלות והפתוחות הפלאת להיות האימא של כולנו. תמיד גרמת לנו להרגיש חשובים ואהובים. במסיבת בחינה שלי ושל פניאל התרגשת כאילו את מובילה את ילדייך לחופתם. עינייך הטובות בהקו מרוב פרגון ואהבה. בכל מקום, לכל אחד, פיזרת סביבך חום, אהבה ואנרגיות טובות.

בכל מופע שלך בחיי לאורך השנים, זכיתי להכיר אשת חיל מופלאה, אימהית, לבבית, משפחתית, חמה, נעימה ואוהבת. היית אישה נפלאה לגבריאל היקר שלנו, שחסרונך טבוע בו כחותמת יום-יום שעה-שעה, ואהבתו העצומה אלייך גדלה מיום ליום ומעידה יותר מכל האדם המדהים שהיית.

שושנה שלנו, כולי תקווה ואמונה גדולה שעכשיו זמן פריחה שם בגן העדן, ושגם שם את מוצאת למי להעניק מהצוף המתוק והטהור שלך, כי האהבה והחום הם כל מהותך.

אוהבים, מוקירים ובעיקר מאוד מאוד מתגעגעים ❤️

# data[].attributes.headline
שושנה אימי השנייה

# data[].attributes.subject
שושנה אימי השנייה

# data[].attributes.body
"אני חבצלת השרון שושנת העמקים"

שרון ושושנה גם בתנך קרובים...וגם בלב.

תמיד אימצת אותי אל ליבך ודאגת לי.

ואחרי לכתה של אימי ז"ל דאגת לי שבעתיים, ומילאת את החור שנפער, דאגת לי כמו שאמא דואגת לבנה, כבר לא היה לי נעים מהבנות מרוב שהרגשתי שאני

"מועדף" על פניהן.😊

תודה על כל הנתינה האכפתיות והדאגה

🙏

שרון.

תהי נשמתך צרורה בצרור החיים.

# data[].attributes.body
עברה שנה ואני לא באמת קולטת.

כל יום אני מדברת אלייך ומספרת לך דברים, מבקשת שתתני לי סימנים ובעיקר בימי שישי בבישולים.

אמא, נטעת בנו שורשים כל כך טובים, הדרך ארץ שלך, לפתוח את הבית לכולם באהבה תמיד, להודות על המשפחה ועל כל מה שיש לנו, הדאגה והנתינה לכולם, האהבה לשבתות וחגים.

אמא, את חסרה כל כך!!

מקוה שאת מסתכלת עלינו מלמעלה ומחייכת.

תשמרי ותתפללי על כולנו ובעיקר על אבא- אנחנו צריכות אותן חזק ובריא.

אוהבת אותך מאוד

בת אל

# data[].attributes.headline
תמיד אני מתגעגע אלייך,

# data[].attributes.body
תמיד אני מתגעגע אלייך, תמיד דאגת לי זה חסר לי, את חסרה לי

# data[].attributes.headline
סבתא שושנה שלנו

# data[].attributes.subject
סבתא שושנה שלנו

# data[].attributes.body
סבתא שושנה היתה אישיות נדירה, בתור כלה חדשה שהכירה אותה זמן קצר ממש כבר הספקתי להרגיש את הלב הענק שלה, את האמונה שלה, הנפש החזקה שלא נשברת מקשיים, המסירות למשפחה עם כל הלב, האהבה הנדירה לנכדים, כל אחד היה אצלה כמו נכד יחיד ממש.

הלואי נזכה ללכת בדרכה.

תהיה נשמתה צרורה בצרור החיים. אמן.

אלישבע

# data[].attributes.headline
טובה שכנה מקסימה מסבתא רחוקה

# data[].attributes.subject
טובה שכנה מקסימה מסבתא רחוקה

# data[].attributes.body
מאז שהכרתי את שושנה זכיתי בפיס, לראות דמות מדהימה עם לב נדיר מלאת אהבה חסד ונתינה תמיד בחיוך אכפתי משקף הבנה והכלה שלא רואים. בכל פעם שילדי נתקעו בלי מפתח ברור שרצים לבית שלה יש שם אוכל טעים וגם ממתקים ובעיקר בית חם ונעים. להיות שכנה שלה ממול זה לראות וגם ללמוד לארח בכיף גם הרבה אנשים לראות כמה טוב לה כשנעים לשני . אחת שבראש מעיינה זו המשפחה היא תעזוב את העבודה שלה כדי לקבל את פני הנכדים, ממתינה להם לא בבית אלא למטה ברחוב מחכה שיגעו ולא משנה כמה זמן היא תעמוד שם ואם יש כח או אין העיקר שיהיה להם טוב ועוד יותר טוב. ללמוד ממנה את המידות והשתיקה הזוגיות ההדדית המדהימה. הניקיון והסדר בית מצוחצח תמיד שמותר לבלגן וללכלך כי" זה ככה ילדים והכל בסדר" אוהבת ומתגעגעת השכנה מהחלון ממול שחסרה לי בנוף כבר שנה שושנה היקרה. אוהבת מאוד

לאה בר כוכבא

# data[].attributes.headline
מחכה להתראות בגלגול הבא...

# data[].attributes.subject
מחכה להתראות בגלגול הבא...

# data[].attributes.headline
שושנה את היית החברה,האחות,וגיסה.

# data[].attributes.subject
שושנה את היית החברה,האחות,וגיסה.

# data[].attributes.body
שחסרה לי מאוד היום

בשיחות שלנו,הדאגה שלך בתקופה הקשה שעברתי.

בפעם הראשונה שראיתי אותך

ראיתי בחורה צנועה ומדהימה.ומיד הבנתי שאת ראויה ומתאימה לאחי גבי שיחיה.

וב"ה השידוך הצליח.

הקמתם משפחה לתפארת.

מתגעגעת כל יום מחדש

התמונות שלנו יחד על דלת ביתי צופה בך ועדיין לא מאמינה שאת כבר לא אתנו.

נזכור אותך לעד...

# data[].attributes.headline
שושנה אהובה שלי

# data[].attributes.subject
שושנה אהובה שלי

# data[].attributes.body
זכיתי להיות בעלך במשך 48 שנים נפלאות אבא ל 4 בנותינו מלאים חוויות טובות

מלאות אכפתיות

מלאות שמחה ואושר

מלאות הרבה דאגה למשפחה

מלאות טיולים בחו"ל ובארץ

מלאות שותפות נפלאה

מלאות בגידול הנכדים בבית

מלאות חברות ושכנים טובים

אני מקווה שהייתי בעל טוב אוהב ואכפתי ושאת חסרה לי עד מאוד

מתגעגע מאוד

בעלך גבי

# data[].attributes.headline
השכנים הנהדרים שלנו

# data[].attributes.body
השכנים הנהדרים שלנו

# data[].attributes.headline
כמה טוב להיות ביחד

# data[].attributes.body
כמה טוב להיות ביחד

# data[].attributes.headline
היה כיף לטייל ביחד בעו

# data[].attributes.body
היה כיף לטייל ביחד בעולם